"Jwale bohato bolatelang? Hantle re lokela ho isa popong le ho kotuleng -- sedikadikwe se entsweng se feletseng. Empa eseng jwalo. Ho boetse ho nale tsela e nngwe. Nako eo ke nako eo ho lokelang hore kore e ikgethe ho mmoko ho ka etsa peo. Ke hantle feela seo se etsahetseng nakong ena ya Semoya. Ho fihleng ha mengwaha e mashome a mmedi, ho qaleng hwa mengwaha wa Laodisea, ho ne hole teng tumeloe tletseng ka hohle ya hore Moya o Halalelang o ne o wela hodima bona jwalo ka tsatsing la Pentecosta. Batho bane ba bua ka dipuo ho kolobeditsweng ka Moya o Halalelang ka bopaki baho bua ka dipuo. Empa ke tsamaile ka makgetlo a mangata hara tshimo ya koro, moo hara hlabula le leholo moo ke nkileng dihloho tsa yona ka di hohla matsohong aka ho fumana koro, ha ke sheba ho makaleng a ka HO NE HOSE KORO KA MOO, LEHA ENE ELE HORE HO NE HO BONAHALA E KA KORO E TENG MOO. Sena ke setshwantsho se lokileng sa batho bana ba Pentecosta. Mme sena ke bopaki bo bonahalangho batho ba KOPANENG KA THUTO TSA BONA mme bakgutlela morao hantle kopanong kapele ho bona, ho tiisa seo hona le peo ya sebele, ene ele mmooko wa tshireletso ya peo ya koro. Mmoko ona ene ele mokgwa o kotsi oo Jesu A buileng ka yona ho Mattheu 24:24, "Baka kgelosang le bona bakgethwa haho etsahala." Oho, banna ba utlwang seo, bao ba ipitsang Mongwaha wa Pentecosta ene ele peo ya sebele. Empa ya bontsha hore ho nkuwa ka tsela e jwalo ho nka bophelo ho feta pele eo eleng ho boelana hotla hwa Koro ya Monyaduwa e bonahatswa ka ho Ezekiel 47:2-5, "Yaba o ntshetsa kantle ka monyako wa leboya, a ntsamaisa ho pota ntlo ka tsela e ka ntle, ho ya fihlela monyako o isang kantle, ho leba kanqa botjhabela; mme ka bona metsi a phallela ka nnqa ya botjhabela. Eitse ha ke mmona eo a tswela ka nqa botjhabela, o ne a nale kgwele letsohong la Hae, mme a lekanya sebaka sa ditswe tse sekete. A ntshidisa metsi ao; metsi ao a ne a fihla maqaqailaneng a maoto. A boela a lekanya ditswe tse sekete, A boela a ntshidisa metsi hape; metsi a fihla mangolleng. A boela a lekanya ditswe tse sekete; A ntshedisa metsi, teng metsi a ne a fihla lethekeng: A boela a lekanya ditswe tse sekete, ebe e se ele noka eo ke sitwang ho e tshela, hobane metsi a ne a le mangata, ele metsi a tshwanetseng ho tshelwa ka ho sesa, ele noka e ke keng ya tshelwa feela.”